מי הפליץ?
ג'ק. תפסיק. זה לא אני.
דוחה.
אתם רוצים להגיע לסבב האליפות בסופו של דבר?
כן. אני מקווה.
בעשור הראשון של שנות ה-2000 הגלישה הייתה בפריחה.
תעשיית הגלישה זכתה לצמיחה משמעותית מאוד.
- סטיבן בל מנהל צוות קוויקסילבר לשעבר -
הייתי בקוויקסילבר,
התפקיד שלי היה גילוי כישרונות צעירים בעולם.
והיה לנו המזל לזכות בשלושה ילדים צעירים,
קנואה איגראשי, ליאו פיורבנטי וג'ק רובינסון.
יש סיכוי טוב שאחד מהם יהיה אלוף העולם.
- קלי סלייטר זוכה עשר אליפויות עולם -
קלי, אתה אוהב את ניו יורק?
אני מת על ניו יורק.
ג'ק, קנואה וליאו.
חארות קטנים. כן, אני מת עליהם.
- קלי סלייטר זוכה 11 אליפויות עולם -
מה הגלגלים עושים? -שום דבר.
קוויקסילבר צצו בחיי כשהייתי בן 12.
זה היה רגע עצום.
אני מת על זה.
הייתי צעיר כל כך שלא קלטתי מה קורה בכלל.
זו הנסיעה הראשונה שלי בלי ההורים שלי.
אני מרגיש חופשי יותר ומותר לי לעשות מה שאני רוצה. זה די כיף.
זה מטורף. גדלנו יחד.
היינו שובבים, התרוצצנו וגלשנו.
אני חושב שזיהו בשלושתנו פוטנציאל מגיל צעיר
והכינו אותנו לעתיד.
אם מגלים את הכישרון שלך
ומישהו בטוח שיוכל למכור בעזרתך מכנסי גלישה,
הוא יחתים אותך בגיל צעיר.
אבל כדי להצליח באמת, המותג רוצה שהגולשים יתחרו
ויצאו לסבב העולמי.
הייתי הראשון בינינו שעלה.
קנואה איגראשי, עדיין נער
וכבר התקבל לסבב האליפות.
ליאו התקבל שנתיים אחריי.
זה היום הטוב ביותר של ליאו.
כשעליתי לסבב העולמי הרגשתי,
"וואו. על זה חלמתי כל חיי."
כשג'ק התקבל השנה, זו הייתה הפיסה האחרונה בפאזל.
האלוף שלכם לשנת 2019, ג'ק רובינסון!
אני בסבב עכשיו.
אנחנו מתחרים זה בזה עכשיו. זה מטורף לגמרי. באמת.
הילדים האלה הצטרפו בעידן הזהב.
היה להם המון פוטנציאל.
וכן, אתה מגיע לבמה העולמית, אתה מגיע לסבב העולמי
והשאלה היא אם אתה באמת הלהיט הבא.
- מילדים לגברים -
- חוף הנטינגטון קליפורניה, ארה"ב -
עכשיו.
הטבעת שלך הכאיבה לי. -מוגזם, קיאנו.
הייתי צריך להגן על עצמי.
קנואה יוצא לדרך.
קנואה. קנואה.
כן. זה טוב.
זה מדהים, מה?
- מיסה וטסוטומו ההורים של קנואה -
ודאי. הוא מעולה.
שמי קנואה איגראשי.
אני בן 23 ואני גולש מקצועי.
- קנואה איגראשי מקום תשיעי בעולם -
למה קראתם לו קנואה?
רציתי שהוא יהיה גולש
וזה שם הוואיאני.
וידוע שהוואי היא מרכז הגלישה העולמי.
ההורים שלי יפנים ביותר.
סבא רבה שלי היה סמוראי.
בצד של אימא שלי, יש להם מסעדת אטריות סובה טיפוסית בטוקיו.
אבא שלי הוא גולש ביפן.
גם אימא שלי נכנסה לתחום הגלישה ואז ההורים שלי הכירו.
הם החליטו שהם רוצים ילד ולהעביר אליו את התשוקה שלהם לגלישה.
אז הם הקריבו ועברו לקליפורניה עוד לפני שנולדתי.
הם רצו לתת לי את ההזדמנות הטובה ביותר
להיות גולש מקצועי.
כן, זה היה סיכון גדול.
זה היה מפחיד, מה?
לא הייתה לנו עבודה. לא הכרנו איש. לא היו לנו קרובים כאן.
היה להם קשה לחיות בקליפורניה. זה היה מטורף.
הם לא דיברו אנגלית. הם לא ממשפחות עשירות.
הם שרדו.
מה שהם עשו למעני, אין לתאר זאת במילים לדעתי.
היום שהוא עלה על גלשן
היה יום ההולדת השלישי שלו.
הוא התחרה בתחרות לראשונה בגיל שש.
הוא זכה כבר בתחרות הראשונה.
קנואה איגראשי, איך למדת לגלוש היטב כל כך?
אבא שלי אמר לי, "תעשה כך וכך".
הוא לימד אותך כל מה שאתה צריך לדעת? -כן.
אתה אחד הגולשים הצעירים בעולם?
אני חושב שכן.
נשמע על הילד הזה בעתיד.
גלישה היא הדרך שלי להשתלב.
אני מרגיש שבילדותי, כאסיאתי באמריקה,
היה ברור שאבלוט.
ופתאום הייתי הילד המגניב,
ניצחתי בתחרויות והשתתפתי בתחרויות.
כל תשומת הלב הזו.
ושבעה או שמונה מותגים התחרו עליי.
ברגע מסוים חשבתי, "איך חברה משקיעה כסף בילד בן 12?
זה כנראה רציני מאוד."
ואז הפכתי למקור ההכנסה העיקרי בבית.
וכן, הרגשתי את זה.
זה של אימא ואבא? -לא, של קנואה. אנחנו גרים אצל קנואה.
- קיאנו אח של קנואה -
כן. כן, כל זה שייך לקנואה.
זה אדיר.
הוא גם עיצב הכול. זה נראה נחמד.
כן, זה המפלט הקטן שלי.
קניתי את הבית הראשון שלי בגיל 17 ואז אימא שלי בכתה.
אימא שלי אמרה, "לא חשבתי שאגור בבית שבבעלותנו.
חשבתי שאצטרך לשכור כל חיי."
בראש סדר העדיפויות שלי נמצא הטיפול בסובבים אותי.
זו הדרך שלי להחזיר להם על מה שעשו למעני.
בתיאבון.
זה טעים מאוד.
אני חושב שמוטל על קנואה לחץ במשך כל חייו.
להורים שלו היה חלום, "הבן שלנו יהיה גולש אלוף עולם."
- מיק פנינג זוכה שלוש אליפויות עולם -
הוא נושא את המשפחה שלו אל הסבב העולמי…
כאן, ואז כאן. -כאן.
הוא נושא את המדינה שלו לסבב העולמי…
לא ידעתי שזה צמוד כל כך.
עמוס.
כן, זה לחץ אדיר.
קנואה הפך לסמל גלישה ביפן.
הוא מנהיג סגנון, בתחרויות שלו,
הוא מייצג את יפן בתחרויות כספורטאי מוביל.
הוא אמנם ספורטאי, אך אנשים רבים רואים בו
ידוען. הוא כוכב.
יש ספונסרים ויש מדינה שלמה ומעריצים
שקמים ב-04:00 כדי לראות מקצה שלך.
אנשים רבים סומכים עליך.
נשאתי זאת על כתפיי כל חיי.
כשאני מנצח, כולנו מנצחים.
המשפחה שלי מנצחת וכל הסובבים אותי.
אבל זה אומר שכשאני מפסיד, גם כולנו מפסידים.
מה קורה? -אתם באים?
כן, התכוונו לבוא לגלוש.
כן, בוא. די כיף.
בסדר, אשלח לך הודעה.
אז קנואה ממש ענה לך הפעם.
קנואה ענה כשהתקשרתי, זה מוזר מאוד.
- סופיה וילסון החברה של ליאו -
- לאונרדו פיורבנטי מקום 18 בעולם -
הוא לא זמין או עונה על הודעות אף פעם.
באיזה שלב הוא הפסיק לענות לטלפון כשאתה מתקשר?
הוא הפסיק לענות כשהתחיל להצליח בסבב.
אז הוא נעשה טוב מדי כדי לבלות איתי.
בילדות היינו תחרותיים מאוד.
הוא נהג להחביא את השעווה שלי, להחביא את הציוד שלי, את הגלשנים שלי,
גנבו לי את החליפה בגיל 13.
עד היום אני חושב שהוא גנב אותה.
אתם יודעים מה קרה כשפגשתי את קנואה?
היה לי גבס כי שברתי את מפרק היד… -כן.
והוא ניסה להוריד לי את המגבת כשהחלפתי בגדים
וניסיתי לתת לו סטירה בפנים עם הגבס.
לחבל בקריירה שלו. -כך החלה החברות בינינו.
קנואה הוא אחד החברים הכי טובים שלי מאז ועד היום.
אנחנו קרובים מאוד. בשנים האחרונות הוא ברמה גבוהה יותר.
קנואה איגראשי מחפש את הניצחון הראשון בקריירה הצעירה שלו.
- באלי 2019 תחרות סבב האליפות -
כשראיתי אותו בשנה שעברה כמעט מסיים בחמישייה הראשונה,
זה היה מטורף ומעורר השראה ביותר.
הילד הזה פשוט הולך ומשתפר, ג'ו.
איגראשי זכה לניצחון גדול בסבב
בגיל 21 בלבד.
עכשיו אני רודף אחריו כי הוא משחק אותה.
איזו תחושה.
העונה שעברה הייתה השנה הראשונה שחשבתי,
"אני כאן. אני טוען לכתר עכשיו."
קדימה!
ניצחון ראשון, אני חושב שזו תחילתה של קריירה ארוכה.
אני מוריד את הכובע בפני הילד.
כן, איש מאיתנו לא הגיע לחמישייה הראשונה מעולם.
הייתי על הסף, סיימתי במקום השישי בשנה שעברה.
הייתי הכי קרוב עד כה, אבל…
כרגע כולנו נלחמים על המקום הזה.
- סבב ליגת הגלישה העולמית מקום תשיעי, קנואה איגראשי -
- מקום 18, לאונרדו פיורבנטי מקום 21, ג'ק רובינסון -
קנואה קרוב מאוד לכניסה לחמישייה הראשונה
אבל תחילת השנה שלו לא הייתה מדהימה.
הוא צריך להשתפר באמצע העונה ולטפס חזרה למעלה.
- רוזי הודג' גולשת לשעבר בליגת הגלישה העולמית -
התרגשתי במיוחד לראות את ג'ק כטירון בסבב.
- ג'ק רובינסון מקום 21 בעולם -
אבל אז התוצאות שלו… ציפיתי להרבה יותר ממנו.
כופף את הברכיים. תביט בכדור. תביט במטרה שלך עכשיו.
הוא היה אמור להצליח מאוד
וכרגע המקום שלו בסבב לא בטוח.
שלוש. ארבע. חמש. שש.
אנחנו באמצע הדרך, המצב מתחיל להתפתח,
מי נשאר, מי עוזב, מה יקרה?
בסדר. תחליף רגליים.
יש כאלה שניגשים אליי ואומרים, "מצפה לך משימה קשה", אבל…
האמת היא שהתחושה מעולה. אני רק מנסה להתמקד בזה.
תרגיע את הנשימה.
תתמקד בנוהל הנשימה, אחי.
השקעתי המון ואני לא רוצה לנשור.
אני לא חושב על זה בכלל. אני לא נותן לזה להיכנס לי לראש בכלל.
הוא חייב לשנס מותניים כי הוא עלול לנשור מהסבב.
ליאו התקשה בתחילת העונה.
כרגע אני במקום ה-18 בעולם.
הוא חייב לנצל את פוטנציאל הגלישה שלו.
הוא לא יכול להרשות לעצמו תוצאה רעה נוספת.
כל אחד מהשלושה צריך לשפר דברים מסוימים,
לא רק למען עצמם, אלא גם למען הספונסרים והעולם.
נותרו רק שלוש תחרויות עד סוף השנה.
הגיע הזמן שהם יתעלו, יתמודדו עם הלחץ
וייתנו הצגה שתעזור להם להתבלט.
- סרף ראנץ' -
בוקר טוב וברוכים הבאים למרכז קליפורניה, כאן בלמור…
- תחרות בסבב האליפות תחרות שישית מתוך תשע -
כאן בג'יפ סרף ראנץ' פרו באדיבות אדובי.
לחץ רב.
שמות צעירים מנסים להשיג נקודות בשלב הזה.
בשלב הזה בשנה הלחץ גובר.
סרף ראנץ' הוא גל מעשה ידי אדם
שעזרתי ליצור במשך כעשר שנים.
קשה להשוות את התחרות הזו לכל דבר שרואים באוקיינוס.
שיהיה ברור שזה לא קל.
הרעיון היה שלכולם יהיה את אותו הגל
וכך תוכל להראות את כל מגוון התרגילים שלך
וכך המיומנות היא העיקר.
זו מכונת המגניבות.
גלים מושלמים לכל דורש.
קיוויתי שקלי לא ינצח.
הוא ישחק אותה במקצה הזה.
אתה מקווה שאני לא אנצח? -כן.
למה? מי אתה רוצה שינצח? מדינה הדפוק?
הוא כבר ניצח ארבע פעמים השנה.
קנואה.
אני בטוח שילחצו על כפתור אחר בשבילך.
אתה מתלוצץ? מה זאת אומרת?
באוקיינוס גולשים ראש מול ראש.
אתה צריך לתפוס את הגלים שלך, ליצור את ההזדמנויות שלך.
בסרף ראנץ', כשאתה לבד במים, הלחץ רב.
גולשים, מוכנים? אנחנו שולחים את הגלים.
כשיושבים בבריכה ושומעים את המסלול קם לתחייה
ואומרים לך שיש 30 שניות.
סי-טי שלוש, 30 שניות.
כשזה קורה והגל מגיע, אין איפה להסתתר.
אלוהים אדירים!
הוא מסתובב… -נופל!
ההבדל הגדול ביותר בסרף ראנץ' הוא שזה לוח תוצאות,
אז אתה לא מתחרה באדם אחד…
- פריטאמו אהרנדט שופט בליגת הגלישה העולמית -
אתה מתחרה בכולם.
הם צריכים לתת הצגה שתפריד בינם לבין האחרים.
אתה יודע מה עליך לעשות. אל תחשוב יותר מדי.
- ריצ'רד "דוג" מארש המאמן של ליאו -
פשוט תפעל, בסדר? תשתמש באינסטינקטים שלך. אתה מסוגל.
רק שמונת הגולשים שיקבלו את התוצאות הכי טובות יעלו לחצי הגמר.
בהצלחה, חבר.
תדביק את כפות הרגליים, תרגיש את הגלשן, תתחיל בגדול, אחי.
זה מפעיל לחץ שונה…
- טום ויטאקר המאמן של קנואה -
על הגולשים הטובים בעולם.
ועכשיו תור קנואה איגראשי.
הוא גולש שעשוי להגיע רחוק ואולי אפילו לנצח בתחרות הזו.
כן, אם הוא רוצה להיכנס לחמישייה הראשונה,
הוא יהיה חייב לתת הצגה ולסיים בין השניים הראשונים כאן.
- סיבוב ראשון -
בוא נשחק אותה.
שחה אותה, חבר. אתה רוצה את זה!
אני יודע בדיוק מה עליי לעשות, אני יודע בדיוק מי עליי להיות
ואני בטוח בעצמי.
גולש, אתה מוכן?
הגל יוצא לדרך.
הנה זה בא.
הנה הניסיון הראשון של קנואה איגראשי.
אתה מוריד את הראש ונותן 100 אחוזים בכל דבר שאתה עושה.
אני רק רוצה לחלוק כבוד להורים שלי ולעורר אצלם גאווה.
הם הפכו אותי למי שאני היום.
המון מהירות. חלק גל גדול לעבוד איתו.
הוא חייב להצליח. הנה זה. -הוא נוחת לאחור.
- חדר השופטים -
איזו התחלה מעולה הבוקר. 7.83.
מקום בטוח בשמינייה הראשונה.
והוא עובר לשלב הבא.
הבא בבריכת הגלים, ליאו פיורבנטי.
קדימה, חבר. תיהנה.
כל תחרות עלולה להיות האחרונה, אז אתה חייב לתת הכול.
ולהשיג תוצאה טובה כאן, זה קרבות אוויר כרגע.
אסור להותיר דבר מאחור.
הוא זורם ומתקדם.
הוא צריך להיות מושלם בסוף.
לסיום יש משמעות עצומה.
פיורבנטי עם כמה חיתוכים מקסימים.
אתה רואה, טעות קטנטנה אחת והגל בורח לו.
הסיומת הזו תעלה לו ביוקר.
- פיורבנטי: 4.60 -
כן, זה מצער. זה לא מספיק כדי לעבור את התחרות.
זו יכלה להיות תוצאה טובה.
הדחה מוקדמת תכאב לו.
אני מניח שזה קשה מאוד ללאונרדו פיורבנטי.
כן.
התפורר בזמן לחץ.
פאק!
זה שובר את הלב לגמרי.
זה עולם אכזרי וברור שאתה חושב על הגרוע מכול מיד.
אתה חושב על נשירה מהסבב, על אובדן הספונסרים.
לא משקיעים במשהו שלא רוצים שישתלם.
ספונסרים גדולים מצפים לתוצאות.
לפעמים הציפיות האלה מרסקות גולש.
אני בהחלט לא מרגיש שמימשתי את כל הפוטנציאל שלי.
אתה צריך להיות חזק יותר וטוב יותר.
אתה גולש טוב מספיק כדי להיות בחמישייה הראשונה.
כן, זה נכון.
- סטיבן "בלי" בל האב החורג של ליאו -
ברמה האישית, הייתי רוצה שליאו יהיה אלוף העולם.
אני חושב שיש לו כל מה שצריך.
הוא צריך להוריד את הראש, להרים את הישבן ולהתקשח. להתחספס.
אני מרחם על ליאו.
אנחנו באמצע העונה. זו לא שנה מוצלחת שלו.
פעם שנאתי לראות אותו מצליח.
היום אני רוצה שילך לליאו טוב.
הגענו לגיל שאנחנו בוגרים יותר.
הבא בבריכת הגלים הוא ג'ק רובינסון.
הוא נאבק על מקום בסבב האליפות.
ג'ק היה בקבוצה שלי כשהיה בן עשר, כמעט מפחיד
לראות ילד צעיר כל כך ובטוח בעצמו כל כך במים.
אני אוהב את ג'ק מאוד.
אני רוצה לראות אותו מצליח.
- ג'וליה מוניז רובינסון אשתו של ג'ק -
אני מרגיש המון לחץ וציפיות רבות
מצד אחרים, מצד מעריצים והכול.
הגל יוצא לדרך.
אם אתה מתחיל להאמין בהתלהבות לפני שאתה מאמין בעצמך,
זו בעיה אמיתית.
הוא חייב לסיים את הגל הזה.
הוא מכין הכול.
הוא אוסף מהירות לחלק הגל האחרון.
מה הוא מתכנן לנו?
השופטים ביקורתיים מאוד לגבי הסיומות של הגלים.
הוא כמעט הצליח. אני… -אני יודעת.
זה פשוט מעציב אותי.
ג'ק רובינסון מקבל נקודה אחת.
- רובינסון: 1.00 -
הוא נפל ועכשיו הודח מהתחרות.
אז רובינסון ודאי מתוסכל.
רגע עצום בקריירה הצעירה של ג'ק רובינסון.
הקריירה שלו בסכנה אם לא יעלה לסבב ב-2022.
זה שחוק מאוד. זה מבחן.
אתה צריך להרים את עצמך שוב ושוב רק כדי להישאר בסבב.
אתה רוצה ללכת הביתה?
בלי כל המצלמות האלה.
בסדר.
במקרה של ג'ק השאלה הייתה תמיד,
מה עוצר אותו?
יש לו כישרון טבעי עצום,
אבל הוא צריך להיות קשוח יותר נפשית.
זמנו של ג'ק אוזל.
הסבב קשה.
בשנה הראשונה שלי קרעו אותי לגזרים.
אבל אני עדיין במרוץ לחמישייה הראשונה.
השנה הראשונה פשוט קשה.
אני מקווה שג'ק לא ייתן לזה להיכנס לו לראש.
אני מקווה שהוא לא ייתן לזה להשפיע על כיוון הקריירה שלו.
בסדר. להתראות.
- חצי הגמר -
ברוכים הבאים לחצי הגמר של ג'יפ סרף ראנץ' פרו.
נותרו רק שמונה גולשים.
הבא בתור הוא קנואה איגראשי.
הוא מצליח מאוד עד כה בסרף ראנץ'.
קנואה איגראשי יודע שניצחון כאן
עשוי להכניס אותו לתמונת המאבק על מקום בחמישייה הראשונה.
אני מרגיש שסרף ראנץ' זו הזדמנות גדולה בשבילי.
אלחם עד השנייה האחרונה.
כשהוא במצב קשה,
כשהלחץ עולה והמצב קשה,
הכוח משתחרר ואני אוהבת לראות את זה.
הוא חזק. אני חושב שהוא אוהב לחץ.
כמו שאמרת לי כל השנה, אחי,
באת להגיע לחמישייה או השלישייה הראשונה. -כן.
מה הם היו עושים במצב הזה? כן?
קח את זה ברגע זה. קח את זה.
תמשיך, קנואה.
בסדר. רגע גדול לקנואה איגראשי.
הנה זה בא.
זה רק עניין של זמן עד שקנואה ישמיד את כולם.
החיים שלי סובבים סביב תוצאות ותחרויות.
אם אני לא משיג תוצאות טובות, אני לא עושה את הדבר הנכון.
הוא אחד היחידים שעושה אריאלים גדולים כאן
והוא הולך על זה!
הוא ממש מסכן הכול.
הבחור הצעיר הזה יודע מה עליו לעשות.
קדימה! -תמשיך.
וואו!
נחיתה גדולה.
עבודה מעולה.
אני לא מאמין. הבחור הזה מטורף לגמרי.
זו הייתה גלישה מדהימה.
הוא מרוצה מהגל הזה.
הוא מחייך קצת, אני חושב שהוא חושב שהצליח.
הכול תלוי בחמשת השופטים.
בסדר, רגע גדול לקנואה איגראשי. הוא צריך 7.57.
איזה ציון הוא יקבל לדעתך?
זה היה מצוין, נכון? -כן, ציון שמונה ומעלה.
זה חייב להיות יותר משמונה.
זה היה לא רע. -אחי, זה היה פסיכי.
8.93, התוצאה הטובה בחצי הגמר.
- איגראשי: 8.93 -
יש!
נותרו רק שני גולשים.
אילו לא הייתי משיג תוצאה טובה כאן,
הייתי נושר מהמרוץ לחמישייה הראשונה.
אבל פתאום חזרתי אליו.
הנה זה בא. מדינה על הגל.
זה רציני?
גבריאל מדינה מקבל 9.27 ועולה לראש.
פיליפה טולדו, תנועה אחת, סיום גדול.
ובכן, קנואה יושב שם לחוץ.
הוא היה צריך תשע.
אני חושב שהוא השיג את התוצאה.
בום! זה קורה, פיליפה טולדו מקבל 9.57.
זו תוצאה טובה. -וואו.
הוא ראוי לה. כן. אז עכשיו…
גבריאל מדינה ופיליפה טולדו.
יעלו לגמר וקנואה יורד למקום השלישי.
מצפה לי עבודה קשה. אני חייב לשנס מותניים,
עליי לחשוק שיניים ומצפים לי לילות רבים ללא שינה
כדי להגיע לחמישייה הראשונה.
קנואה איגראשי עולה למקום השישי בעולם.
ממש על סף גמר ריפ קארל לחמישייה הראשונה.
- מקום שישי, קנואה איגראשי -
כן, אז קנואה הצליח מאוד בסרף ראנץ',
אבל הוא צריך להידחק לחמישייה האחרונה.
לעומת זאת, ג'ק רובינסון וליאו פיורבנטי
לא מימשו את הפוטנציאל שלהם.
- מקום 17, לאונרדו פיורבנטי מקום 26, ג'ק רובינסון -
כל אחד עלול לנשור מהסבב.
הם כל הזמן על הקצה
בניסיון להישאר בסבב, להגיע לחמישייה הראשונה ולעלות שוב.
הפערים קטנים מאוד.
- מרגרט ריבר מערב אוסטרליה -
כעסתי מאוד אחרי סרף ראנץ'.
לא האמנתי. לא האמנתי שזה קרה.
אבל מבחינת הדירוג ירדתי חמישה מקומות.
העצבים וכל זה, לא התמודדתי עם זה היטב.
הייתי על סף נשירה מסבב האליפות.
זה המצב שלי.
ג'ק רובו, על אף שהוא פרח מוקדם כילד,
הוא לא עמד בציפיות.
כן, הוא היה גולש חופשי נפלא,
אבל כשהגיע לתחרויות הוא היה… מכיוון שאין לי מילה אחרת, די ממוצע.
בסופו של דבר הוא עלה לסבב
ועכשיו כל ההתלהבות מהילדות שלו חזרה וכולם שואלים,
"האם הוא יוכל להיות מה שכולם חשבו שהוא כשהיה בן 12?"
בגיל שמונה הוא גלש על גלים של 2.5 מטרים מעל ריף יבש.
- מאט במרוז המאמן של ג'ק -
הוא הרגיש בנוח מאוד.
פשוט ירד גלים כך.
וחשבתי, "מה?"
פסיכי. לא ראיתי דבר כזה מעולם.
ילדים בגיל הזה הם לרוב… הם גולשים על גלים קטנים.
- כיום -
אני מרגיש שהוא חלק מהבמה העולמית
של עולם הגלישה זמן רב מאוד.
עם זאת, יש לו בדיוק אותם…
אתם יודעים, הלחצים של טירון שמצטרף לסצנה ומגיע לאור הזרקורים.
"בסדר, זהו זה. בשביל זה אני כאן."
הוא בהחלט בלחץ רב יותר כי כולם מצפים ממנו להמון.
האורח של היום הוא אדם
שאפשר לומר שיותר מכל אדם אחר בשני העשורים האחרונים…
- ההסכת "הליינאפ" -
גדל באור הזרקורים הלוהטים ביותר בתעשיית הגלישה.
חוזים גדולים לפני שהיה נער,
הדרכה של הגולשים הטובים בעולם,
עמודי שער של מגזינים, נסיעות בעולם כולו, מה שאתם רוצים.
וזה לא קל.
ג'ק רובינסון, הטירון של 2021 ותקוות מערב אוסטרליה ב"ליינאפ".
תודה שאתה מצטרף אלינו.
כן, אני שמח להיות כאן.
איך הייתה המשפחה שלך?
אימא ואבא שלך, איך זה היה כשהיית צעיר?
כך נהגתי מגיל צעיר מאוד.
אני חושב שאבא שלי ראה לאן זה מתקדם. אני חושב שזה היה החלום שלו.
- טרוור רובינסון אבא של ג'ק ומנג'ר לשעבר -
הוא יודע שצריך להשקיע בזה את כל הלב.
טרוור יצא לגלוש. -אני חושב שהוא שם.
תפסתי גל והוא חדר למעלה.
בדיוק פספסתי אותו.
אקראי ביותר. -אקראי ביותר.
די אדיר שהוא יוצא. -הוא גולש המון.
הוא התקפי גם על גלים גדולים. -באמת?
כן.
האם הוא רצה להיות גולש מקצועי כשהיה צעיר
או שהוא חלם על זה בשבילך, או גם וגם?
אני חושב שגם וגם.
ואני חושב שזה היה החלום שלו אז פשוט זרמתי עם זה
ולא הבטתי לאחור.
אולי הוא רצה לעשות את מה שאני עשיתי.
הוא רצה להגיע לשלב הזה.
זו הסיבה שזה נראה קשוח משזה היה אמור להיראות.
כי לא היה ברור אם זה חלום שלו או שלי.
זה עלול להיות קשה. -כן, נכון.
אתה יודע, כשאתם בני משפחה, זה תמיד…
אין שום מסנן.
אין ספק שהיה קשה.
שום דבר לא היה טוב מספיק בשבילו, אז תמיד רציתי להצליח יותר.
אתה בסדר?
אני בסדר.
אני יודע. אתה מרגיש טוב, הא?
איפה המכונית שלך? -שם.
בסדר, אלווה אותך ונפטפט.
בוא למכונית שלי.
אני צריך ללכת הביתה.
בסדר.
פשוט תנשום, אתה תהיה בסדר.
אתה תהיה בסדר, אני יודע.
הכול טוב. אני בסדר. -היי.
שלח לי הודעה לפני שתתקשר. -בסדר.
בסדר. יופי. -אין בעיה.
אבא שלי ואני הפסקנו לנסוע יחד.
בשורה התחתונה, הכול תלוי בי.
רק רציתי לשנות. רציתי לעשות זאת בעצמי.
- הבית של ג'ק מרגרט ריבר, מערב אוסטרליה -
נחמד להיות כאן.
להתרחק מכולם.
על מה דיברו בהסכת?
דיברו על כך שקנואה, ליאו ואני גדלנו יחד
ועל כך שיש לחץ רב וחוזים גדולים.
ואז התחילו לדבר על ההורים שלי…
ועל אבא שלך? -כן.
כולם ראו אותך גדל עם אבא שלך,
אז הם סקרנים.
כן, זה מצב ייחודי.
כן.
אסור לי לחשוב יותר מדי על לחץ כלשהו או על כל דבר אחר.
אני רק צריך להיות במצב נפשי שבו אף אחד לא יכול להשפיע עליי.
עליי להתמקד בעצמי.
זה קשה מאוד, אבל זה מה שאני רוצה לעשות.
לג'ק היה אב שהיה מסור לעולם הגלישה…
- לוק קנדי עיתונאי ספורט -
ושטייל בעולם עם ג'ק עוד כשהיה ילד.
בשלב מסוים ג'ק היה צריך להתרחק ולהגיד, "אני גבר בזכות עצמי".
עכשיו הוא מרגיש אובדן ביטחון עצמי כלשהו.
היו לו כמה תוצאות קשות.
ובלי אבא שלו,
האם הוא יכול להסתמך על העמידות שלו כדי להתמודד עם התקופה הקשה הזו?
- אואחאקה מקסיקו -
- ברוכים הבאים גולשים -
שלושה אמיגוס, מה?
קח משהו מהר, קנואה. -כן.
גדלנו יחד.
כן.
כל הזמן קידמנו זה את זה.
זה די מטורף.
בואו נקווה שבעוד עשר שנים…
ננהל את אותה השיחה, נשתה בירות,
עם כמה אליפויות עולם וסיפורים נוספים לדבר עליהם.
זה די אדיר.
כמה זמן נותר לקלי לדעתכם?
עוד מדליית זהב אחת. -לא, תשמעו, הוא בן 50 בקרוב.
חמישים? -כן.
בן כמה… 23? -כן.
הוא כפול… אתה ואני יחד…
או אנחנו… הוא שניים וחצי מאיתנו. -אפשר להגיד. כן.
העניין הוא שהוא מעולה הרבה יותר משאנחנו חושבים.
אתה מפקפק בדוד קל.
הוא ישמע את זה ויקרע אותך במקצה.
כן, אני רוצה להגיד לו, אשלח לו הודעה.
- בארה דה לה קרוס -
- סבב האליפות תחרות שביעית מתוך תשע -
ברוכים הבאים לאואחאקה, מקסיקו, כאן בבארה דה לה קרוס,
לתחרות קורונה מקסיקו הפתוחה שמוגשת לכם באדיבות קוויקסילבר.
תחנה שביעית. זה רגע מכריע.
יהיו גלים מעולים בימים הקרובים…
אני מקווה שיהיו צינורות.
- מאט מקגיליווריי, מקום 21 מורגן סיביליק, מקום רביעי -
כל הבוקר אנחנו רואים גלישה אדירה ויש לי הפתעה,
המגמה הזו תימשך כשנתקדם בתחרות.
הגולשים הרציניים עוברים שלב.
קלי סלייטר, גבריאל ואיטאלו.
זו שש-עשרית הגמר, קולוהיי אנדינו וקנואה איגראשי.
אתה חייב ללכת על גלים גדולים. -כן.
רגע חשוב מאוד לאיגראשי. הוא במקום השישי,
מרחק מקום אחד מהחמישייה האחרונה.
אז הוא חייב לנצח
אם הוא רוצה להשתתף בגמר ריפ קארל.
יש לי תחושה טובה לגבי החמישייה האחרונה.
אני מרגיש שכל חיי הכינו אותי לרגע הזה.
זה הרגע שלי. ההזדמנות שלי להיכנס לחמישייה האחרונה.
מה מצבך? -כן.
בוקר טוב, אחי.
- סיבוב ראשון קנואה איגראשי נגד קולוהיי אנדינו -
מקצה של 35 דקות. שני הגלים הטובים יקבעו.
בסדר, הנה זה בא, סמוראי.
איגראשי תופס גל זריז, רוצה לעלות ליתרון.
- שתי תוצאות הטובות -
קנואה מקבל 6.83 ועולה ליתרון.
הוא נשאר בתוך הגל כל הזמן. יש לנו כאן מקצה רציני.
- איגראשי: 12.66 אנדינו: 10.67 -
קולוהיי אנדינו סיים בין החמישה הראשונים בעולם כמה פעמים.
הוא יכול לנצח כל אחד בכל רגע נתון.
אף אחד לא רוצה להפסיד כאן.
קנואה איגראשי עם אריאל הפוך ענק
באחד הקרבות הצמודים ביותר שראינו בתחרות הזו.
גל חשוב לקולוהיי.
סיום הפוך מבפנים. -אין מצב.
לא הייתי רוצה להיות שופט כרגע.
זה מקצה שקשה מאוד לתת לו ציונים.
נו באמת, תנו את הציונים.
- אנדינו: 14.07 איגראשי: 13.43 -
- תוצאה סופית -
הפסד קשה מאוד לאיגראשי.
הוא נושר מהתחרות במקסיקו ולא סיים בחמישייה האחרונה.
איזה זין.
זה אכזרי.
אכזרי.
מצפים ממך להרבה,
ספונסרים, מאמנים, חברים, בני משפחה.
ההורים שלי מתעוררים ב-04:00 ומאבדים שיער
מרוב מתח בגלל תחרויות מעבר לים.
הם צריכים לבלוע את זה עד ש… בכל פעם כשאני מפסיד,
אני מרגיש שאכזבתי אלפי אנשים.
אם מזהים את הכישרון שלך בגיל צעיר,
הציפייה להיות אלוף עולם נתלית בך,
ואתה מרגיש
שכל דבר פחות מזה אינו טוב מספיק.
אתם בסדר?
- בטלפון: ההורים של קנואה -
אני עצוב מאוד.
אני לא רוצה לעשות את זה.
כל מה שעשיתי וכל מה שהשקעתי בזה…
זו השורה התחתונה.
העליות והמורדות קיצוניים מאוד.
אני לא בטוח שאני רוצה להמשיך בזה.
בא לי לבכות.
ברוך שובכם לבארה דה לה קרוס, מקסיקו.
אלה תוצאות שבחורים כמו לאונרדו פיורבנטי וג'ק רובינסון זקוקים להן מאוד.
הם אמנם לא נלחמים על מקום בחמישייה האחרונה בסוף השנה,
אבל הם בהחלט מתחרים על הישארות בסבב.
כשיש הרבה רעש מסביב
של ספונסרים וכל זה, קשה מאוד להתמקד בעצמך.
אבל למדתי שזה מה שצריך לעשות.
אפשר לשים אותם בצד. אני רק עובד על הקטע שלי, זה הכול.
אני לא מודאג בכלל מהגלישה של האחרים,
לא משנה מה קורה,
אני ממוקד רק במה שאני עושה.
השקעתי רבות אז הגיע הזמן.
כל העיניים מופנות אל ג'ק רובינסון עכשיו.
עכשיו הוא צריך להראות את העבודה שעשה.
- סיבוב ראשון קאיו איבלי נגד ג'ק רובינסון -
ג'ק רובינסון.
לא מצליח להישאר על הגלשן.
אני מרגיש שברגע שאתה מתחיל להיות מי שאתה
ומתחיל לקחת על זה בעלות, לא לשים על מה שהאחרים חושבים,
אתה עושה מה שאתה רוצה לעשות,
אתה נותן לעצמך את הסיכוי הטוב ביותר להצליח.
אני אחטוף התקף לב.
רובינסון הולך על תפיסת הרייל בנחיתה הפוכה.
זה היה סיום מעולה.
הוא שולט במקצה הזה.
יש לו מהירות למה שהוא רוצה כרגע.
באטן טרן, סנאפ טו פלואט, לייבק ג'אם לסיום.
גל אחרון מעולה.
- תוצאה סופית רובינסון: 12.24, איבלי: 10.80 -
- סיבוב שני ג'ק רובינסון נגד ריו ויידה -
זה גל גדול. גל חשוב לג'ק רובו.
הזדמנות נוספת בחלק הפנימי של הגל.
אחת התוצאות הטובות בתחרות הזו.
- תוצאה סופית רובינסון: 15.80, ויידה: 13.00 -
- רבע גמר פרדריקו מוראיס נגד ג'ק רובינסון -
אני מת על הרעב שהוא מציג כרגע.
עוד לא ראינו ג'ק רובינסון כזה במקצים באוסטרליה
ולא בסרף ראנץ'.
- תוצאה סופית רובינסון: 14.06, מוראיס: 12.60 -
- חצי גמר מתאוס הרדי נגד ג'ק רובינסון -
ג'ק רובינסון, אחד מגולשי הצינורות הטובים בעולם.
רובו יוצא מהגל בטיסה לסנאפ אנכי גדול.
ג'ק רובינסון ממשיך לגמר.
- תוצאה סופית רובינסון: 16.00, הרדי: 11.50 -
עבודה טובה, ג'ק.
אתה בגמר!
רובינסון בשיא אישי.
זה הרגע שציפינו לו כל השנה מג'ק.
יופי של מקצה, אחי. -פאק, זהו זה.
ג'ק יודע שהוא עוד לא סיים את העבודה.
עכשיו מתחיל חצי הגמר השני.
אחד הגולשים האלה יצטרף אליו. לאונרדו פיורבנטי או דיוויד סילבה.
- חצי גמר לאונרדו פיורבנטי נגד דיוויד סילבה -
הרבה מונח על כף המאזניים.
לליאו ולי היו תמיד מקצים טובים.
אשמח מאוד לגלוש נגדו בגמר.
נותרו עוד 90 שניות.
פיורבנטי הוא בחור מלא ביטחון עצמי,
הוא יחכה לגל הנכון. אבל הוא הפסיד
בגלל השיטה הזו בעבר… -כן.
הוא חיכה להתקפה שלא הגיעה.
דיוויד סילבה. מקצה לא יציב, אבל הוא מרוויח ברגע הנכון.
לתוצאה הזו תהיה חשיבות מכרעת.
- תוצאה סופית סילבה: 13.23, פיורבנטי: 10.90 -
דיוויד סילבה חיסל את ליאו פיורבנטי בחצי הגמר.
פאק!
כל אחד מתמודד אחרת עם הפסד.
אנחנו משקיעים בזה עבודה רבה כל כך שאנחנו מצפים רק לניצחונות.
ובגלישה, לא משנה מי אתה, אתה מפסיד יותר משאתה מנצח.
כי ככה זה בגלישה.
הצד החיובי הוא שמקום שלישי הוא תוצאה טובה. כל הכבוד.
הרגשתי שגלשת טוב יותר,
אבל לא קיבלת הזדמנות, בסדר?
היי? -כן, אני יודע.
תתעודד. תתעודד. -תודה, דוג.
אני חושב שהדבר שליאו רוצה בסבב האליפות
הוא עקביות.
היה לו קשר יו-יו עם הסבב.
השנה הוא הוכיח שהוא יכול לשמר את המקום שלו בסבב.
זה ישפר מאוד את הביטחון העצמי שלו.
כן, השנה לא השגתי את התוצאות שקיוויתי להן.
אתם יודעים, ציפיתי להיות בעשירייה הראשונה
וזה פשוט לא קרה.
ו… דברים לא באים בקלות,
אז עליי פשוט להתמודד עם זה ולהתאמן הרבה לקראת השנה הבאה.
סוף כל סוף, הרגע שלו ציפינו.
דיוויד סילבה וג'ק רובינסון יתמודדו על סיכוי
זכות הניצחון הראשון שלהם בתחרות של סבב האליפות.
אני רק רוצה שג'ק ישיג תוצאה טובה. הלך לו רע עד כה.
לא רע, אבל לא כמו שציפה השנה,
אז זה יכול להיות נחמד בשבילו.
נתחיל ב-10:40 בדיוק.
כן, אין בעיה.
ניצחתי בכל המקצים. כן, אני גולש באופן חופשי מאוד.
אני לא חושב על ספונסרים וכן הלאה.
אם הראש שלך במצב טוב, אז קל יותר לגלוש.
על הזין, להיות ציפור חופשייה.
כאן נוצרים כוכבים, ג'ו,
מדי פעם רואים בדירוג יהלום לא מלוטש
ופתאום הוא מצליח בשתיים או בשלוש התחרויות האחרונות.
לרובינסון יש הזדמנות. בואו נראה מה הוא יצליח לעשות.
- גמר התחרות ג'ק רובינסון נגד דיוויד סילבה -
אז רובינסון מנסה לזכות בניצחון כדי לעלות שוב.
ועכשיו הוא הולך על אריאל.
התחלה מרשימה של האוסטרלי
כדי להלחיץ את סילבה בגל הפתיחה שלו.
אוף דה ליפ גדול וקלאסי.
חיבור מושלם לפני שהגל נסגר.
איזו הצגה של סילבה.
הנה זה בא.
צינור יפהפה של ג'ק רובינסון.
הוא מצליח בנחיתה הפוכה באריאל.
יופי של שילוב תרגילים של ג'ק רובינסון בגל האחרון הזה.
- שתי התוצאות הטובות ביותר -
- סילבה 15.14 רובינסון 15.16 -
רובינסון עולה למקום הראשון.
תראו איזה מקצה צמוד.
כן, חבר.
בחיי, איזה רגע זה יהיה אם הוא ינצח, ג'ו.
הוא במרחק 50 שניות מזכייה ראשונה שלו בתחרות בסבב הגלישה.
אנחנו ננצח.
חמש, ארבע, שלוש, שתיים, אחת…
והטירון ממערב אוסטרליה זכה לראשונה
בתחרות בסבב האליפות.
ג'ק רובינסון, אלוף תחרות קורונה הפתוחה במקסיקו.
יש!
מגיע לילד, ג'ו.
מההתחלה ועד הסוף, הוא ניצח בכל מקצה שגלש בו.
אני גאה מאוד בג'ק.
מרגש אותי לראות אותו ולדעת שגדלנו יחד
ואנחנו מתחרים.
השלישייה שלנו, כשאחד מאיתנו מצליח, זה צורב קצת,
אבל אתה חושב, "בסדר, אם הוא מצליח, זה אומר שגם אני יכול".
כן, ג'ק! יש!
ודאי מחזק מאוד בשביל ג'ק לזכות בתחרות
ברגע מכריע כל כך.
כן, ג'ק! כן!
זו הוכחת התיאוריה והסיבות שהיו לנו ציפיות ממנו.
ג'ק, אתה יכול לחייך, אתה יכול לחגוג,
כי אתה אלוף תחרות קורונה הפתוחה במקסיקו.
ברכותיי.
כדי להפוך לאלוף העולם,
אתה חייב להיות מסוגל להתמודד עם אור הזרקורים
ועם כל הלחץ שמתלווה לו.
ולהבין שכדי לנצח לא מספיק להיות גולש טוב.
אתה צריך להיעשות חזק יותר נפשית.
המצב השתנה מאוד בשנים האחרונות.
קפצתי בראש עם התואר הזה.
אתה חושב שאתה מוכן לפעמים, אבל לא תמיד אתה מוכן.
אבל עכשיו אני חושב שאני מוצא את הקצב שלי.
ויווה מקסיקו, מה?
בשורה התחתונה,
אני חזק ובוגר מספיק כדי להגיד לעצמי, "היי, אתה בן 23.
זה מרתון, לא ריצה קצרה".
אבל אצטרך להתאמץ מאוד בעונה הבאה.
אקריב הכול כדי לזכות באליפות העולם.
- בפרק הבא… -
בכל פעם כשהתקרבתי לזכייה באליפות העולם, משהו לא הסתדר.
בני ארצו של פיליפה גברו עליו.
לגבריאל יש שני תארים, עכשיו גם לאיטאלו.
הוא יישאר בצל שלהם עד שיזכה בניצחון.
יש לי הרבה להוכיח.
תרגום: אסף ראביד